CELEX: 22015D0001(01)
Language: lt
Date: 1425945600000
Title: 2015 m. kovo 10 d. CARIFORUM ir ES specialiojo muitinių bendradarbiavimo ir prekybos lengvinimo komiteto sprendimas Nr. 1/2015 dėl nuostatos, leidžiančios nukrypti nuo CARIFORUM valstybių ir Europos bendrijos bei jos valstybių narių ekonominės partnerystės susitarimo I protokole išdėstytų prekių kilmės taisyklių, taikymo atsižvelgiant į ypatingą Dominikos Respublikos padėtį, susijusią su tam tikrais tekstilės gaminiais [2015/600]

16.4.2015   
            
            
               LT
            
            
               Europos Sąjungos oficialusis leidinys
            
            
               L 99/34
            
         CARIFORUM IR ES SPECIALIOJO MUITINIŲ BENDRADARBIAVIMO IR PREKYBOS LENGVINIMO KOMITETO SPRENDIMAS Nr. 1/2015
   2015 m. kovo 10 d.
   dėl nuostatos, leidžiančios nukrypti nuo CARIFORUM valstybių ir Europos bendrijos bei jos valstybių narių ekonominės partnerystės susitarimo I protokole išdėstytų prekių kilmės taisyklių, taikymo atsižvelgiant į ypatingą Dominikos Respublikos padėtį, susijusią su tam tikrais tekstilės gaminiais [2015/600]
   SPECIALUSIS MUITINIŲ BENDRADARBIAVIMO IR PREKYBOS LENGVINIMO KOMITETAS,
   atsižvelgdamas į CARIFORUM valstybių ir Europos bendrijos bei jos valstybių narių ekonominės partnerystės susitarimą, ypač į jo I protokolo 39 straipsnio 2 dalį,
   kadangi:
   
               (1)
            
            
               CARIFORUM valstybių ir Europos bendrijos bei jos valstybių narių ekonominės partnerystės susitarimas (1) (toliau – CARIFORUM ir ES EPS) laikinai taikomas nuo 2008 m. gruodžio 29 d. Europos Sąjungai (ES), Antigvai ir Barbudai, Bahamų Sandraugai, Barbadosui, Belizui, Dominikai, Dominikos Respublikai, Grenadai, Gajanai, Jamaikai, Sent Kitsui ir Neviui, Sent Lusijai, Sent Vinsentui ir Grenadinams, Surinamui, Trinidadui ir Tobagui;
            
         
               (2)
            
            
               EPS I protokole dėl sąvokos „produktų kilmė“ apibrėžties ir administracinio bendradarbiavimo metodų pateikiamos prekių kilmės taisyklės, taikomos CARIFORUM valstybių kilmės produktų importui į ES;
            
         
               (3)
            
            
               pagal EPS I protokolo 39 straipsnio 2 dalį nuo šių prekių kilmės taisyklių leidžiančias nukrypti nuostatas galima priimti, jei tai pagrįsta CARIFORUM valstybių pramonės šakų vystymusi ar naujų pramonės šakų atsiradimu CARIFORUM valstybėse. Be to, pagal to protokolo 39 straipsnio 6 dalies b punktą, nagrinėjant prašymus taikyti leidžiančią nukrypti nuostatą, visų pirma atsižvelgiama į tuos atvejus, kai esamų prekių kilmės taisyklių taikymas labai paveiktų CARIFORUM valstybės ar valstybių esamos pramonės galimybes toliau eksportuoti į ES, ypač atsižvelgiant į atvejus, kai dėl šių taisyklių laikymosi veikla galėtų būti nutraukta;
            
         
               (4)
            
            
               2014 m. liepos 14 d. CARIFORUM ir ES specialiojo muitinių bendradarbiavimo ir prekybos lengvinimo komiteto pirmininkas gavo Dominikos Respublikos prašymą taikyti leidžiančią nukrypti nuostatą, atsižvelgiant į ypatingą padėtį, susijusią su tam tikrais tekstilės gaminiais. 2014 m. liepos 18 d. ir spalio 28 d. pirmininkas paprašė papildomos informacijos ir ją gavo 2014 m. spalio 8 d. ir lapkričio 3 d.;
            
         
               (5)
            
            
               pagal EPS I protokolo 13 straipsnį to protokolo II antraštinėje dalyje apibrėžtų kilmės statuso įgijimo sąlygų turi būti laikomasi nepertraukiamai CARIFORUM valstybėse arba ES šalyse. Haitis EPS pasirašė, bet jo neratifikavo ir taip pat laikinai netaiko, todėl taikant šį susitarimą jis nelaikomas CARIFORUM valstybe. Pagal I protokolo 8 straipsnį tekstilės medžiagų skalbimas, lyginimas arba presavimas, ženklų, etikečių ir logotipų tvirtinimas ar marginimas, paprastas dėjimas į maišus, dėklus ar dėžes arba dviejų ar kelių šių operacijų derinys yra laikomi nepakankamomis apdorojimo ar perdirbimo operacijomis kilmės statusui suteikti. Todėl, siekiant galutiniam produktui, eksportuojamam iš Dominikos Respublikos į ES, suteikti kilmės statusą, turėtų būti priimta nuo protokolo 8 straipsnio ir 13 straipsnio 1 dalies leidžianti nukrypti nuostata;
            
         
               (6)
            
            
               Dominikos Respublika paprašė taikyti nuo CARIFORUM ir ES EPS I protokole nustatytų prekių kilmės taisyklių leidžiančią nukrypti nuostatą tekstilės gaminiams, kurių SS kodai yra 6203.42, 6107.11 ir 6109.10 ir kurie pagal to protokolo 39 straipsnio 2 dalį yra importuojami į ES nuo 2012 m. sausio 1 d. iki 2016 m. gruodžio 31 d. Prašymas grindžiamas tuo, kad pramonės padėtis yra sunki, nes dėl kaimyniniame Haityje vykdomų apdorojimo ir perdirbimo operacijų sudėtinga laikytis CARIFORUM ir ES EPS nustatytų prekių kilmės taisyklių. Jei Dominikos Respublika nebegalės importuoti iš Haičio, tolesniam Dominikos Respublikos tekstilės pramonės eksportui į ES bus padarytas didelis poveikis. Leidžianti nukrypti nuostata padėtų užtikrinti gamybos stabilumą, sudarytų sąlygas pramonei toliau vystytis ir išsaugoti darbo vietas tiek Dominikos Respublikoje, tiek Haityje;
            
         
               (7)
            
            
               leidžianti nukrypti nuostata neturėtų būti taikoma apatinėms kelnėms, kurių SS kodas 6107.11. Šie gaminiai yra mezgami ir sukerpami Dominikos Respublikoje, o vėliau siuvami, užbaigiami ir supakuojami Haityje. Šie gaminiai į ES vežami tiesiai iš Haičio – joks tolesnis jų apdorojimas tranzitu kertant Dominikos Respublikos teritoriją neatliekamas. Taigi CARIFORUM ir ES EPS jiems netaikomas, nes šios prekės nėra pakankamai apdorotos arba perdirbtos Dominikos Respublikoje, kad joms būtų galima suteikti kilmės statusą;
            
         
               (8)
            
            
               leidžiančią nukrypti nuostatą prašoma taikyti 2012 m. sausio mėn.–2016 m. gruodžio mėn. laikotarpiui. Prašoma leisti ją taikyti atgaline data nuo 2012 m. Tačiau CARIFORUM ir ES EPS nustatytų prekių kilmės taisyklių turėjo būti tinkamai laikomasi iki leidžiančios nukrypti nuostatos priėmimo. Todėl nuo taisyklių leidžianti nukrypti nuostata turėtų įsigalioti nuo CARIFORUM ir ES specialiojo muitinių bendradarbiavimo ir prekybos lengvinimo komiteto sprendimo leisti taikyti šią nuostatą priėmimo. Atsižvelgiant į dabartinę Haičio padėtį taikant CARIFORUM ir ES EPS, leidžianti nukrypti nuostata turėtų būti suteikta dvejų metų laikotarpiui, kad Dominikos Respublika galėtų pasiruošti laikytis kilmės statuso įgijimo taisyklių, o veiklos vykdytojams būtų užtikrintas tvarkos nuspėjamumas;
            
         
               (9)
            
            
               leidžiančią nukrypti nuostatą prašoma taikyti numatomam eksportuoti į ES 407 452 vnt. džinsinio audinio kelnių, kurių SS kodas yra 6203.42, kiekiui per metus. Remiantis 2009–2013 m. statistiniais duomenimis, iš Dominikos Respublikos į Sąjungą per metus buvo vidutiniškai importuojama apytikriai 63 000 vnt. džinsinio audinio kelnių. 2012 m. importuojamų kelnių kiekis smarkiai išaugo iki apytikriai 250 000 vnt. 2013 m. importuojamas kiekis vėl sumažėjo iki apytikriai 40 000 vnt. Todėl pagal leidžiančią nukrypti nuostatą turėtų būti nustatyta prekių kvota, lygi didžiausiam iš Dominikos Respublikos importuotam kiekiui, kuris buvo užfiksuotas 2012 m., ją padidinus taikant 20 % paklaidą;
            
         
               (10)
            
            
               CARIFORUM ir ES specialusis muitinių bendradarbiavimo ir prekybos lengvinimo komitetas turėtų dvejų metų laikotarpiui, skaičiuojamam nuo šio sprendimo priėmimo dienos, leisti taikyti leidžiančią nukrypti nuostatą į Sąjungą importuojamiems 300 000 vnt. džinsinio audinio kelnių, kurių SS kodas yra ex ex 6203.42 (KN kodas 6203 42 31), ir 54 054 vnt. trumparankovių marškinėlių, kurių SS kodas yra ex ex 6109.10 (KN kodas ex 6109 10 00);
            
         
               (11)
            
            
               Komisijos reglamente (EEB) Nr. 2454/93 (2) nustatytos tarifinių kvotų administravimo taisyklės. Kad būtų užtikrintas veiksmingas tarifinių kvotų administravimas, vykdomas glaudžiai bendradarbiaujant Dominikos Respublikos valdžios institucijoms, ES muitinėms ir Komisijai, šios taisyklės turėtų būti taikomos mutatis mutandis pagal šiuo sprendimu leistą taikyti leidžiančią nukrypti nuostatą importuojamam kiekiui;
            
         
               (12)
            
            
               kad būtų galima veiksmingai stebėti, kaip taikoma leidžianti nukrypti nuostata, Dominikos Respublikos valdžios institucijos turėtų reguliariai perduoti Komisijai išduotų EUR.1 judėjimo sertifikatų duomenis,
            
         NUSPRENDĖ:
   1 straipsnis
   1.   Nukrypstant nuo EPS I protokolo ir laikantis to protokolo 39 straipsnio 2 dalies, pagal šio sprendimo 2–5 straipsnių sąlygas laikoma, kad Dominikos Respublikos kilmės statusą turi šie gaminiai:
   
               a)
            
            
               džinsinio audinio kelnės, kurių SS kodas yra ex ex 6203.42 (KN kodas 6203 42 31), pagamintos iš kilmės statuso neturinčio audeklo, kurio SS kodai yra 5209.42, 5513.12 ir 5513.19 (KN kodai 5209 42 00, 5513 12 00 ir 5513 19 00), sukirptos Dominikos Respublikoje, siūtos ne CARIFORUM valstybių teritorijoje ir vėliau skalbtos, lygintos ar presuotos ir supakuotos Dominikos Respublikoje;
            
         
               b)
            
            
               medvilniniai trumparankoviai marškinėliai, kurių SS kodas yra ex ex 6109.10 (KN kodas ex 6109 10 00) ir kurie pagaminti iš kilmės statuso neturinčių verpalų, kurių SS kodas yra 5205.23 (KN kodas 5205 23 00), megzti, dažyti, užbaigti ir sukirpti Dominikos Respublikoje, siūti ne CARIFORUM valstybių teritorijoje, vėliau marginti ir supakuoti Dominikos Respublikoje.
            
         2.   Taikant 1 dalį, CARIFORUM valstybėse atliktas tekstilės gaminių skalbimas, lyginimas arba presavimas, ženklų, etikečių ir logotipų tvirtinimas ar marginimas, paprastos pakavimo operacijos arba dviejų ar kelių šių operacijų derinys yra laikomi pakankamu apdorojimu arba perdirbimu kilmės statusui suteikti.
   2 straipsnis
   1 straipsnyje numatyta leidžianti nukrypti nuostata taikoma kiekvienais metais šio sprendimo priede nurodytiems gaminiams ir jų kiekiui, deklaruojamiems iš Dominikos Respublikos išleidžiant į laisvą apyvartą ES nuo 2015 m. kovo 10 d. iki 2017 m. kovo 9 d.
   3 straipsnis
   Priede nustatytus kiekius administruoja Europos Komisija, vadovaudamasi Reglamento (EEB) Nr. 2454/93 308a, 308b ir 308c straipsniais.
   4 straipsnis
   Dominikos Respublikos muitinė atlieka kiekybines 1 straipsnyje nurodytų gaminių eksporto patikras.
   Iki mėnesio, einančio po kiekvieno ketvirčio, pabaigos Dominikos Respublikos muitinė per Specialiojo muitinių bendradarbiavimo ir prekybos lengvinimo komiteto sekretoriatą nusiunčia Europos Komisijai deklaraciją dėl gaminių, kuriems pagal šį sprendimą išduoti EUR.1 judėjimo sertifikatai, kiekių ir nurodo šių sertifikatų serijos numerius.
   5 straipsnis
   Pagal šį sprendimą išduotų EUR.1 judėjimo sertifikatų 7 langelyje daromas vienas iš šių įrašų:
   
               —
            
            
               
                  „Derogation – Decision No 1/2015 of the CARIFORUM-ES Special Committee on Customs Cooperation and Trade facilitation of 10 March 2015“
               ,
         
               —
            
            
               
                  „Dérogation – Décision no 1/2015 du Comité spécial de coopération douanière et de facilitation des échanges CARIFORUM-UE du 10 mars 2015“
               ,
         
               —
            
            
               
                  „Excepción – Decisión no 1/2015 del Comité Especial CARIFORUM-UE de Cooperación Aduanera y Facilitación del Comercio del 10 de marzo 2015“
               .
         6 straipsnis
   Jei, remdamasi objektyvia informacija, ES nustato pažeidimų, sukčiavimo ar kartotinio šio sprendimo 4 straipsnyje nustatytų įpareigojimų nevykdymo atvejų, ji gali laikinai sustabdyti 1 straipsnyje nurodytos leidžiančios nukrypti nuostatos taikymą CARIFORUM ir ES EPS 22 straipsnio 5 ir 6 dalyse numatyta tvarka.
   7 straipsnis
   Šis sprendimas įsigalioja 2015 m. kovo 10 d.
   
      Priimta Džordžtaune ir Briuselyje 2015 m. kovo 10 d.
      
         Jameel Ahamad BAKSH
         
            CARIFORUM atstovas
         
         
            CARIFORUM valstybių vardu
         
      
      
         Jean-Michel GRAVE
         
            Europos Komisija
         
         
            ES vardu
         
      
   
   
      (1)  OL L 289, 2008 10 30, p. 3.
   
      (2)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).
   
      PRIEDAS
      
                  Kvotos Nr.
               
               
                  SS kodas
               
               
                  KN kodas
               
               
                  Prekių aprašymas
               
               
                  Laikotarpis
               
               
                  Kiekis
                  (vnt.)
               
            
                  09.1950
               
               
                  ex ex 6203.42
               
               
                  6203 42 31
               
               
                  Vyriškos arba berniukų kelnės ir bridžiai iš džinsinio audinio
               
               
                  2015 3 10–2016 3 9
               
               
                  300 000
               
            
                  2016 3 10–2017 3 9
               
               
                  300 000
               
            
                  09.1951
               
               
                  ex ex 6109.10
               
               
                  ex 6109 10 00
               
               
                  Trumparankoviai marškinėliai, megzti arba nerti, iš medvilnės
               
               
                  2015 3 10–2016 3 9
               
               
                  54 054
               
            
                  2016 3 10–2017 3 9
               
               
                  54 054